D'aguesta sòrta, parlant e saludant as amics e coneishudi que se trapauen, Levin, amassa damb eth Prince recorrec totes es sales: era grana, a on èren ja botades es taules, e s'auien organizat diuèrses partides damb es jogaires de tostemp; era sala des divans, a on se hège as escacs e a on ère Sergi Ivanovic, parlant damb un desconeishut; era sala des bilhards, qu'en un cornèr i auie un divan, qu'en eth, damb alègra companhia e beuent champanha, ère Gagin.